Diari Oficial de la Generalitat Valenciana


Sumari del DOGV 4667, del 12-01-2004 (2003/13664)

RESOLUCIÓ de 17 d'octubre de 2003, del conseller de Territori i Habitatge, per la qual s'aprova definitivament la modificació núm. 7 del Pla general d'ordenació urbana del municipi d'Almussafes (València).
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4667

Data del DOGV
:   12-01-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/13039


Data del document
:   17-10-2003

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Almussafes
    * pla d'urbanisme

RESOLUCIÓ de 17 d'octubre de 2003, del conseller de Territori i Habitatge, per la qual s'aprova definitivament la modificació núm. 7 del Pla general d'ordenació urbana del municipi d'Almussafes (València). [2003/X13738]
  
Vist l'expedient relatiu a la modificació puntual núm. 7 del Pla general d'ordenació urbana del municipi d'Almussafes (València), i de conformitat amb els següents:
  
Antecedents de fet
  
Primer. El projecte es va sotmetre a informació pública per termini d'un mes, per acord del Ple municipal de data 23 de gener de 2003, i es va anunciar en el DOGV de data 6 de febrer i en el periòdic Levante de data 31 de gener de 2003.
  
L'Ajuntament, en sessió plenària celebrada el dia 7 de març de 2003, va acordar aprovar provisionalment el projecte de referència i el va remetre per a la seua aprovació definitiva a la Comissió Territorial d'Urbanisme en data 27 de març de 2003.
  
Segon. El municipi d'Almussafes disposa de Pla general d'ordenació urbana aprovat definitivament per la Comissió Territorial d'Urbanisme en data 29 de març de 1994.
  
Tercer. El projecte consta de memòria i plànols.
  
Quart. Durant la tramitació de l'expedient s'ha emés informe de la Conselleria de Cultura, Educació i Ciència, Direcció General de Règim Econòmic, emés el 10 de febrer de 2003 en senti favorable.
  
Cinqué. La Comissió Territorial d'Urbanisme de València, en sessió celebrada el 27 de juny de 2003, va acordar emetre un informe favorable i elevar al conseller de Territori i Habitatge la proposta d'aprovació definitiva de la modificació núm. 7 del Pla general d'ordenació urbana del municipi d'Almussafes.
  
Sisé. El conseller de Territori i Habitatge va emetre informe favorable de la modificació puntual núm. 7 del Pla general d'Almussafes (València), a l'efecte del que disposa l'article 55.4 de la LRAU.
  
Fonaments de dret
  
Primer. La tramitació ha sigut correcta, d'acord amb el que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, reguladora de l'activitat urbanística.
  
Segon. La documentació està completa, segons el que preceptuen els arts. 27 i 28 de la LRAU.
  
Tercer. L'objecte del projecte és l'alteració de l'ús dotacional actualment existent en la parcel·la de propietat municipal delimitada pels carrers Albufera i Romaní, amb una superfície de 6.183 m², de manera que l'actual destinació docent i zona verda, es transforme en ús dotacional equipament assistencial (EQ-TD).
  
Al costat de la modificació anterior es proposa modificar l'art. 54 de les Normes urbanístiques del Pla general, relatiu al sòl urbanitzable no programat d'ús residencial, afegint un incís final, amb el tenor següent:
  
?De la superfície d'equipament necessària per a cobrir els estàndards dotacionals del Reglament de planejament, haurà de destinar-se una superfície mínima de 6.000 m² per a reserva d'equipament educatiu?.
  
Quart. Es justifica la modificació en la necessitat de l'Ajuntament de dotar de sòl dotacional que permeta establir les distintes actuacions que actualment resulten incompatibles amb el dit ús. Quant a la zona verda, resulta insignificant (749 m²) la superfície alterada, enfront dels 34.020 m² previstos en sòl urbà. El sòl dotacional docent ja construït cobreix les necessitats de llocs escolars actuals en sòl urbà, i per al sòl urbanitzable no programat residencial s'imposa una condició per al seu desenvolupament mitjançant la modificació de l'art. 54 de les normes.
  
La modificació pretesa manté el caràcter públic dels terrenys modificant exclusivament l'ús o la qualificació.
  
No s'augmenta l'aprofitament lucratiu privat ni es desafecta el sòl de destinació pública amb el qual es manté la proporció i qualitat de les dotacions públiques exigida en l'art. 55 LRAU.
  
Cinqué. La modificació comporta una diferent qualificació o ús urbanístic de zones verdes anteriorment previstes, per la qual cosa consta un informe del conseller de Territori i Habitatge, en exercici de les funcions pròpies del Consell Superior d'Urbanisme, després de l'informe previ de la Comissió Territorial d'Urbanisme, en aplicació de la disposició transitòria novena de la Llei reguladora de l'activitat urbanística-, de conformitat amb el que estableix l'article 55.4 de la citada llei, sense que es requerisca dictamen del Consell Jurídic Consultiu de la Comunitat Valenciana, donat l'objecte específic de la modificació plantejada.
  
Sisé. De conformitat amb el que estableixen els articles 9.a) i 10.a) del Reglament dels òrgans urbanístics de la Generalitat Valenciana, aprovat pel Decret 201/2003, de 3 d'octubre, en el present cas, la directora general de Planificació i Ordenació Territorial, pot sotmetre l'expedient a l'aprovació definitiva del conseller de Territori i Habitatge, o bé sotmetre la proposta al dictamen previ de la Comissió Territorial d'Urbanisme. En el cas que ens ocupa, pel fet d'existir distinta qualificació o ús urbanístic de zones verdes, l'aprovació definitiva correspon al conseller, després del dictamen previ de la Comissió Territorial d'Urbanisme.
  
Vistos els preceptes legals citats i la resta de general i pertinent aplicació, de conformitat amb l'acord de la Comissió Territorial d'Urbanisme de València, resolc:
  
Aprovar definitivament la modificació núm. 7 del Pla general d'ordenació urbana del municipi d'Almussafes (València).
  
Contra la present resolució, que posa fi a la via administrativa, es pot interposar recurs potestatiu de reposició en el termini d'un mes, davant el conseller de Territori i Habitatge, o bé recurs contenciós administratiu, davant la sala contenciosa del Tribunal Superior de Justícia de la Comunitat Valenciana en el termini de dos mesos comptadors des de l'endemà de la notificació o publicació d'aquesta, de conformitat amb el que preveu l'art. 13.4 del Decret 201/2003, de 3 d'octubre, del Consell de la Generalitat, pel qual s'aprova el Reglament d'òrgans urbanístics de la Generalitat, i els art. 10 i 46 de la Llei reguladora de la jurisdicció contenciosa administrativa, de 13 de juliol de 1998. Tot això, sense perjudici que es puga exercir qualsevol altre recurs que s'estime oportú.
  
València, 17 d'octubre de 2003.- El conseller: Rafael Blasco Castany.